《馀柑》
宋代·刘子翚

炎方橄榄佳，馀柑岂苗裔。风姿虽小殊，气韵乃酷似。

骍颜涩吻馀，彷佛清甘至。侯门收寸长，粉骨成珍剂。

犹闻杂蜜草，少转森严味。奇才用不专，虽用何殊弃。

端如效苦言，逆耳多嫌忌。弃果事何伤，违言德之累。

悦口易逢知，感兹发长喟。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。